માતર તાલુકાના નગરામામાં મનીષાબેન નરેશભાઈ મકવાણા રહે છે. તેઓના ઘર પાસે પાણીની પાઈપલાઈન તૂટી ગઇ હોવાથી પાણી નીકળતું હતું. જે પાઈપલાઈન રીપેર કરવા બાબતે ગામના સુરેશ રાવજીભાઈ પરમાર તથા જેણાભાઈ રઈજીભાઈ પરમારે મનીષાબેન અને હંસાબેનને જાતિ વિષયક અપશબ્દો બોલી અપમાનિત કર્યા હતા. જેણાભાઈએ હંસાબેનને લાફો મારી તથા મનીષાબેનના છાતીમાં ઈંટ મારી ઈજા પહોંચાડી હતી. ત્યારબાદ સુરેશ પરમાર, જેણાભાઈ પરમાર, પ્રવિણ જેણાભાઈ પરમાર, પસાભાઈ રઈજીભાઈ પરમાર, પુરીબેન પ્રવિણભાઈ પરમાર તથા સંગીતાબેન કમલેશભાઈ પરમારે ગેરકાયદે મંડળી રચી હાથમાં ધારિયા – લાકડીઓ સાથે હુમલો કર્યો હતો. તેઓએ અરવિંદભાઈને માથાના પાછળના ભાગે ધારિયું મારી પ્રવિણભાઈએ લાફો મારી તથા પસાભાઈએ લાકડી મારી ઈજા પહોંચાડી હતી. જ્યારે અન્ય ઈસમોએ જાનથી મારી નાંખવાની ધમકી આપી હતી. આ બનાવ સંદર્ભે મનીષાબેન મકવાણાએ લીંબાસી પોલીસ મથકે સુરેશ પરમાર સહિત સાત ઈસમો વિરૂદ્ધ એટ્રોસિટી એક્ટ મુજબ ગુનો નોંધી વધુ તપાસ એસ.સી એસ.ટી સેલના ડી.વાય.એસ.પી ચલાવી રહ્યા છે.